Kivimi modaalne mineraloogiline koostis
Kivimi modaalne mineraloogiline koostis on magmakivimi tegelik (reaalne) mineraloogiline koostis, mida vastandatakse normatiivsele mineraloogilisele koostisele. Modaalset mineraloogilist koostist väljendatakse kaaluprotsentides. Kivimite klassifikatsioon peaks põhinema valdavalt modaalsel mineraloogilisel koostisel, kui see ei ole saavutatav, siis keemilisel koostisel. Kui modaalset mineraloogilist koostist on võimalik määrata, siis selliste magmakivimite klassifitseerimiseks kasutatakse QAPF-diagrammi.